OpenLLM-France/wikimedia huggingface dataset:
# Mercedes Hurtado de Álvarez

Mercedes Hurtado de Álvarez (Popayán, Nueva Granada Errepublika, 1840 – Bogota, Kolonbia 1890) emakume idazle kolonbiarra izan zen. Onartuta dago Kolonbian liburu bat plazaratu zuen lehenengo emakumea bera izan zela. Bere alaba ere idazlea izan zen, Mercedes Álvarez de Flores.

## Biografia

1840. urtean jaio zen Kolonbiako Popayán hirian, Cauca departamenduan, eta, ondoren, Bogota hirira joan zen. Soledad Acostak bere garaian arrakastaz idatzi zuten idazle kolonbiarren artean aipatzen du. Era berean, hainbat aldizkarirekin kolaboratu zuen.
Alfonso. Cuadros de costumbres izenburuko eleberri bat idatzi eta argitaratu zuen 1870ean. Alfonso lanean, garaiko tentsio sozialak erretratatzen dira. Cristina Valckeren arabera, hau izan zen emakume kolonbiar batek inprimategi batean argitaratutako lehen eleberria; aurretik Soledad Acostak bakarrik argitaratu zituen bere lanak egunkariekin batera zetozen liburuxken bidez.
Obra José María Torres Caicedo doktoreari eskainita dago. Han emakume gisa agertzen zen, garaiko gizarte patriarkalaren printzipio moraletan kontserbadore izateko asmoarekin. Hala ere, bere garaikideak ez bezala, bere izenarekin argitaratu zuen liburua, eta ez izengoiti batekin. Bogotan hil zen, 1890ean.

## Obra

* Alfonso. Cuadros de costumbres, Medardo Rivas inprimategia, 1870.

## Erreferentziak

* ↑ https://books.google.cat/books?id=4U0sAAAAYAAJ&printsec=frontcover&hl=ca#v=onepage&q&f=false
* ↑ https://books.google.cat/books?id=QF_yDwAAQBAJ&printsec=frontcover&hl=ca#v=onepage&q&f=false
* ↑ Eleberriaren bertsio elektronikoa.
* ↑ https://books.google.cat/books?id=AZgqEAAAQBAJ&printsec=frontcover&hl=ca#v=onepage&q&f=false

## Kanpo estekak

* Datuak: Q108603016
# Siri Hustvedt

Siri Hustvedt (Northfield, Minessota, Ameriketako Estatu Batuak, 1955eko otsailaren 19a) nobelagile, saiogile eta poeta feminista da.

## Ibilbidea

Historian lizentziatu zen St. Olaf Collegen, eta Columbiako Unibertsitatean egin zituen doktoretza ikasketak. Bere doktore tesia Charles Dickensen obrari buruzkoa da, eta honela du izena: Figures of Dust. A Reading of "Our Mutual Friend".
Hustvedt batez ere nobelagile gisa nabarmendu da, baina poesia liburu bat eta hainbat ipuin eta saiakera ere argitaratuak ditu, The Art of the Essayn (1999), Best American Short Storiesen (1990 eta 1991), The Paris Reviewen, The Yale Reviewen eta Modern Painters aldizkarian, besteak beste.
2019ko maiatzean, Letretako Asturiasko Printzesa saria lortu zuen, feminismoan, artean eta zientzian oinarritutako obra oparoagatik.

### Zientzia eta filosofia eskutik

Siri Hustvedt-en esanetan Genoma ez da gure nortasunaren diktadorea. Zientzia eta filosofia eskutik joan behar dira. Zalantza adimenaren bertute gisa errebindikatzen du eta aurrez pentsatutako ideiak zalantzan jartzen ditu. Simone Weil-ek bezala, uste du zalantza adimenaren bertutea dela eta aurrera egiteko aukera ematen digun beharradela, eta Descartesekiko kontraesanean dagoela. Erabat oker zegoen gorputza eta burua bereizteko ideian, eta horrekin batera neurozientziaren paradigma gehienak. Burua ez dagoela gorputza ez den substantzia batez egina dio eleberrigileak, saiakerak egiten dituenak eta neurozientziaren, psikiatriaren, genetikaren edo adimen artifizialaren esploratzaile argiak.

## Bizitza pertsonala

Brooklynen (New York) bizi da, Paul Austerrekin (senarra, 2024ko apirilean hil zen arte) eta bien alabarekin, Sophie Austerrekin.

## Obra
### Fikzioa

* The Blindfold (1992)
* The Enchantment of Lily Dahl (1996)
* What I Loved (2003)
* The Sorrows of an American (2009)
* The Summer Without Men (2011)
* The Blazing World (2014)
* Memories of the Future (2019)

### Poesia

* Reading to You (1983)

### Saiakera

* Yonder (1998)
* Mysteries of the Rectangle: Essays on Painting (2005)
* A Plea for Eros (2005)
* The Shaking Woman or A History of My Nerves (2009)
* Living, Thinking, Looking (2012)
* A Woman Looking at Men Looking at women (2016)

## Sariak eta aintzatespenak

* 2019ko Letretako Asturias Printzesa saria

## Erreferentziak

* ↑ (Gaztelaniaz) Fernández, Laura. (2017). «Siri Hustvedt: Para los hombres no existimos» Vanity Fair (Noiz kontsultatua: 2019-06-26).
* 1 2 (Gaztelaniaz) Geli, Carles. (2019-05-22). «Siri Hustvedt, Premio Princesa de Asturias de las Letras 2019» El País ISSN 1134-6582. (Noiz kontsultatua: 2019-06-26).
* 1 2 (Gaztelaniaz) Colpisa. (2021-03-20). «Siri Hustvedt: "El genoma no es el dictador de nuestra personalidad"» diariodenavarra.es (Noiz kontsultatua: 2023-03-15).

## Kanpo estekak

* Idazlearen webgunea
* Siri Hustvedti buruzko monografikoa, Sautrela (saioa)n
* Datuak: Q259543
* Multimedia: Siri Hustvedt / Q259543
# Izaskun Igoa

Izaskun Igoa Jaimerena (Ziga, Baztan, Nafarroa Garaia, Euskal Herria, 1995ko abuztuaren 2a) pedagogoa, idazlea eta Erran.eus hedabideko zutabegilea da.

## Bizitza

Izaskun Zigan sortu zen, gurasoak ere zigatarrak ditu. Herriko eskolara joan zen 3tik 11 urtera bitartean eta ondoren DBH eta Batxillergoa Lekarozko institutuan egin zituen. Euskal Herriko Unibertsitatean, Donostian, lizentziatu zen Pedagogian eta Sexologiako masterra egin zuen Incisex-en.

## Idazle ibilbidea

Txikitatik liburu zalea izan zen, baina idazten DBHn hasi zen. Izan ere, DBHko 3. mailan irakasle batekin poesia gaia lantzen zuten eta etxerako lan gisa poemak idaztea proposatu zien irakasleak. Orduan hasi zen Izaskun konturatzen idaztea aunitz maite zuela. Hurrengo ikasturtean narrazioa lantzerakoan gauza bera gertatu zitzaion. Institutuan literatur lehiaketa bat antolatu zuten eta parte hartu zuen. 2019an berriz, Nafarroako Mendialdeko euskarazko Ttipi Ttapa aldizkarian hasi zen idazten.

## Argitalpenak

* Hotza bazkatzen.

## Sariak

* 2020an Iruñeko Udalak, Egile Berrientzako Euskarazko XXX. Literatur Lehiaketan epaimahaiak aipamen berezia egin zion Izaskun Igoaren Lurra zango zolaren gainean lanari, "hutsaren eta presentziaren arteko mugak ezartzen saiatzen den lirika handiko" obrari.
* 2022an Izaskun Igoak irabazi zuen Donostia Kulturak eta Balea Zuria poesiari emandako argitaletxeak elkarlanean antolatzen duten Donostia Kultura Poesia Lehiaketaren bosgarren edizioa, Hotza bazkatzen lanagatik.
   Lanak kontzientzia eta izatea ditu ardatz. Gorputzari uko egin gabe, haragoko kezka eta gogoetetan sakontzeko.

## Erreferentziak

* ↑ «Izaskun Igoa Jaimerena - Komunitatea - Erran.eus» erran.eus (Noiz kontsultatua: 2022-09-19).
* ↑ www.funtsak.com, Funtsak-Diseño y Programación Web-. «Libros de Izaskun Igoa Jaimerena. Biografía y bibliografía» www.txalaparta.eus (Noiz kontsultatua: 2022-09-19).
* ↑ Telleria, Miren Mujika. «Barne kezkei galdera marka» Berria (Noiz kontsultatua: 2022-09-19).
* ↑ «Izaskun Igoa Jaimerena» 111 Akademia (Noiz kontsultatua: 2022-09-19).
* ↑ SL, TAI GABE DIGITALA. (2022-05-26). «Hamar galderen bueltan, Izaskun Igoak bere lehen poema liburua ondu du: ‘Hotza bazkatzen’» naiz: (Noiz kontsultatua: 2022-09-19).
* ↑ «'Egile berriendako literatur lehiaketa 2020: saritutako lanak'» www.kulturklik.euskadi.eus 2021-08-07 (Noiz kontsultatua: 2022-10-04).
* ↑ «Izaskun Igoa baztandarrak irabazi du Donostia Kultura Poesia saria» El Diario Vasco 2022-03-21 (Noiz kontsultatua: 2022-09-19).
* ↑ «Izaskun Igoa» KULTUR SHAREA (Noiz kontsultatua: 2022-09-19).

## Kanpo estekak

* Datuak: Q114054718
# Josune Ilundain

Josune Ilundain Iribarren (Orkoien, Nafarroa Garaia, 1990ko urtarrilaren 6a) sortzailea, ekintzailea eta idazlea da.

## Biografia

Euskal Herriko Unibertsitatean Kultura Ondasunak Kontserbatu eta Zaharberritzeko graduatua da eta Kultura Proiektu eta Espazioen Kudeaketako masterra du.
Nafarroako Artxibo Nagusirako dokumentu grafikoen zaharberritzaile gisa lan egin du, baita Jorge Oteiza Museoko Kontserbazio eta Didaktika zerbitzuetan ere. Gaur egun, Nafarroako Museoko Hezkuntza Departamentuan kolaborazio puntualak egiten ditu. Hutsune liburuaren egilea da eta Hutsune bizi egitasmoaren sortzailea.

## Lanak

* Hutsune liburua (Greylock argitaletxea, 2020)
* Hutsune bizi egitasmoa. Mendukilo leizean. Aralarko barrunbeetan barna, zentzumenen bidezko txangoa bisitariek, testua, dantza, musika eta mitologia uztartzen dituen ibilbidean.

## Erreferentziak

* ↑ «Josune Ilundain - Komunitatea - euskalerriairratia.eus» euskalerriairratia.eus (Noiz kontsultatua: 2020-09-13).
* ↑ www.funtsak.com, Funtsak-Diseño y Programación Web-. «Josune Ilundain Iribarren-(r)en liburuak. Biografia eta bibliografia» www.txalaparta.eus (Noiz kontsultatua: 2020-09-13).
* ↑ hedoi. (2020-02-03). «Josune Ilundain «Hutsune»» Katakrak (Noiz kontsultatua: 2020-09-13).
* ↑ Tubia, Iker. ««Hutsunea sentitzea ez da ezer txarra»» Berria (Noiz kontsultatua: 2020-09-13).
* ↑ Orzaiz, Ion. «Zirrara, haitzaren hutsune bizietan» Berria (Noiz kontsultatua: 2020-09-13).

## Kanpo estekak

* Josune Ilundain. Instagram
* Josune Ilundaini elkarrizketa "Abstrazioaren garrantzia aldarrikatu nahi dut Kultursharea (2020)
* elkarrizketa Josune Ilundaini elkarrizketa Euskal Herria irratia (2020)
* Datuak: Q99299942
# Ana Iturgaiz

Ana Iturgaiz (Getxo, 1965eko urriaren 17a) bizkaitar idazlea da. Historia ikasi zuen Deustuko Unibertsitatean, eleberri historiko eta erromantikoak idatzi ditu.

## Lanak

* Bajo las estrellas (2012)
* Es por ti (2012)
* Acordes de seda (2013)
* Tu nombre al trasluz (2014)
* Arriésgate por mí (2014)
* La mirada de la ausencia (2018)

## Erreferentziak

* ↑ Ediciones B, Grupo Zeta. Biografía de Ana Iturgáiz. .
* Datuak: Q27609370
* Multimedia: Ana Iturgaiz / Q27609370
# Izaskun Zubialde

Izaskun Zubialde Grajirena (Irun, Gipuzkoa, 1975) euskal idazlea eta irakaslea da. Jaiotzez Irungoa bada ere, Nafarroa Garaiko Zubieta herrian bizi da
Lan Harremanetan diplomatua da, eta Haur Hezkuntzan eta Lehen Hezkuntzan graduatua. Gaur egun irakasle lanetan dabil.

## Lanak
### Haur literatura
#### Bakarne Atxukarrorekin eta Asun Egurzarekin batera

* Euskal mitologia. Haurrentzako ipuinak I (2015, Denonartean) (gaztelaniazko bertsioa ere badu)
* Euskal mitologia haurrei kontatua (2015, Txalaparta) (gaztelaniazko bertsioa ere badu)
* Euskal mitologia. Haurrentzako ipuinak II (2016, Denonartean) (gaztelaniazko bertsioa ere badu)
* Tartalo (2020, Denonartean)
* Olentzero eta Mari Domingi (2019, Denonartean)
* Basajaun (2019, Denonartean)
* Mari (2021, Denonartean)
* Sumendia baratzean (2016, Denonartean)
* Lekim, haitzuloetako gizakia (2017, Denonartean)
* Irulegiko eskua (2023, Txalaparta)

#### Bakarne Atxukarrorekin batera

* Rotia eta Rensu ipuinen bilduma (2021, Erein)
* Herri inauteriak. Haurrentzako ipuinak (2024, Txalaparta)

## Erreferentziak

* ↑ «Izaskun Zubialde Grajirena-(r)en liburuak. Biografia eta bibliografia» www.txalaparta.eus (Noiz kontsultatua: 2024-10-23).
* ↑ «Euskal Mitologia. Haurrentzako Ipuinak» www.txalaparta.eus (Noiz kontsultatua: 2024-10-24).
* ↑ (Gaztelaniaz) «EUSKAL MITOLOGIA. HAURREI KONTATUA. ALONSO PICABEA, AITZIBER ; ATXUKARRO ESTOMBA, BAKARNE ; ZUBIALDE GRAJIRENA, IZASKUN. Libro en papel. 9788416350278 Sopa de Sapo» www.sopadesapo.com (Noiz kontsultatua: 2024-10-24).
* ↑ «Euskal Mitologia - Bakarne Atxukarro Estomba» www.txalaparta.eus (Noiz kontsultatua: 2024-10-24).
* ↑ «Tartalo - Bakarne Atxukarro Estomba» www.txalaparta.eus (Noiz kontsultatua: 2024-10-24).
* ↑ (Gaztelaniaz) «Olentzero eta Mari Domingi - Bakarne Atxukarro Estomba» www.txalaparta.eus (Noiz kontsultatua: 2024-10-24).
* ↑ «Mari - Bakarne Atxukarro Estomba» www.txalaparta.eus (Noiz kontsultatua: 2024-10-24).
* ↑ (Gaztelaniaz) r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2017-02-23). «'Sumendia baratzean'» www.kulturklik.euskadi.eus (Noiz kontsultatua: 2024-10-24).
* ↑ (Gaztelaniaz) «LEKIM, HAITZULOETAKO GIZAKIA | La Libreria de la EstafetaLa Libreria de la Estafeta» www.lalibreriadelaestafeta.com 2017-08-31 (Noiz kontsultatua: 2024-10-24).
* ↑ «Librería online elkar: libro, música, DVD/Cine, Multimedia, Juegos, Ebook. Comprar libros en librerías de garantía» www.elkar.eus (Noiz kontsultatua: 2024-10-23).
* ↑ «Rotia eta Rensu | Erein» www.erein.eus (Noiz kontsultatua: 2024-10-24).
* ↑ (Gaztelaniaz) «Herri inauteriak - Aitziber Alonso Picabea» www.txalaparta.eus (Noiz kontsultatua: 2024-10-23).

## Kanpo estekak

* Datuak: Q130400896
# Nerea Intxausti Castiñeira

Nerea Intxausti Castiñeira (Pasai Donibane, Gipuzkoa, 2000) kazetaria eta idazlea da.

## Biografia
### Formakuntza

Kazetaritza ikasketak egin zituen Euskal Herriko Unibertsitatean (EHU) (2018 - 2023) eta unibertsitate berean Publizitatea eta Harreman Publikoak ere ikasi zituen (2018 - 2022).

### Lan ibilbidea

Berria egunkariko Gizarte saileko erredaktorea eta sareetako kudeatzailea da 2023tik. Radio Euskadiko albistegietako erredaktorea eta esatari lanetan jardun zuen Bilbon (2022-2023). Komunikazio saileko laguntzailea izan zen Pasai San Pedroko Albaola Itsas Kultur Faktorian (2021-2022). Informazio-buletinen erredaktore eta lokutore aritu zen Naiz Irratian (2021). Bestelako lanak ere egin ditu: Harreragile, hezitzaile edo museoko gida.
2024ko apirilaren 17an Tere Batelera ipuina aurkeztu zuen Albaola itsas Kultur Faktorian, Ainhoa Aizpurua Oyarbideren ilustrazioekin hornitua. Pasaia Itsas Festibalaren testuinguruan, Albaola Itsas Kultur Faktoriak eta Pasaiako Udalak babestuta. Haurrei zuzenduta dago liburua eta batelerek Pasaian izan zuten historia eta garrantzia txikienen iruditerian integratzea du helburu.

## Argitalpenak
### Haur literatura

* Tere Batelera. Ilustratzailea Ainhoa Aizpurua Oyarbide.

## Erreferentziak

* 1 2 Albaola. (2024-04-17). «BATELERAK PASAIAKO BADIAN» Albaola (Noiz kontsultatua: 2024-04-23).
* ↑ ««Gustatzen zait pentsatzea batelerek hegemoniaren kontra egin zutela»» Berria 2024-04-23 (Noiz kontsultatua: 2024-04-23).
* ↑ «Bateleren lanari eskainitako ipuina aurkeztu da: “Tere Batelera”» Pasaia (Noiz kontsultatua: 2024-04-23).

## Kanpo estekak

* Datuak: Q125570346
# María Jaén

María José Jaén Calero (Utrera, Sevilla, 1962ko maiatzaren 29a) katalanezko idazlea eta telebistako gidoilaria da.

## Bizitza

Filologia Katalanean lizentziatu zen Bartzelonako Unibertsitate Autonomoan. Eleberriaz gain kontakizuna landu du. 1986. urtean egin zen ezaguna, Amorrada al piló eleberriarekin. Urte berean egokitu zuen zinemara Antoni Verdaguerrek, L'escot izenburuarekin.
Bartzelonan bizi eta El Pais egunkariko kolaboratzailea eta telebistako gidoilaria da. Sitges eta El cor de la ciutat telesailetan parte hartu du.

## Lanak

* La princesa valenta, i altres contes de sentiments. RBA Libros, 2009
* La pinça birmana. La Magrana. RBA Libros, 2009. ISBN 9788498674132
* La promesa. Edicions 62, 1999
* La dona discreta. Edicions 62, 1998
* Dones enamorades. Edicions 62 , 1998
* Amorrada al piló. Editorial Columna, 1986
* La teva noia. Columna, 1992
* Sauna. Columna, 1987

## Erreferentziak

* ↑ María Jaén Internet Movie Databaseren webgunean (Ingelesez)
* ↑ (Katalanez) maigí, raül. «Maria Jaén retrata l'univers de les telesèries a «La pinça birmana» - 25 set 2009» El Punt Avui (Noiz kontsultatua: 2024-10-11).
* ↑ (Gaztelaniaz) «Buscador Libros» casadellibro (Noiz kontsultatua: 2024-10-11).
* ↑ ISSN https://www.vilaweb.cat/noticia/3634861/maria-jaen-serials-poden-canviar-consciencia-gent.html..

## Kanpo estekak

* Datuak: Q5646694
# Sahar Jalifa

Sahar Jalifa (Nablus, Zisjordania, 1941) palestinar idazlea da.

## Biografia

Birzeiteko Unibertsitatean ikasi ondoren, Fulbright beka bat jaso zuen Estatu Batuetan ikasteko. Han, ingelesezko literatura masterra lortu zuen Ipar Carolinako Chapel Hilleko Unibertsitatean, baita doktoretza egin ere, Iowako Unibertsitatean. Ondoren, Palestinara itzuli eta Birzeiteko Unibertsitateko Kultura Jardueren eta Harreman Publikoen zuzendaritza hartu zuen. 1988an Emakumeen Ikasketen Zentroa sortu zuen Nablusen, geroago, 1991n, beste egoitza bat ireki zuen Gazan. Egoitza bien zuzendaria izan da hainbat urtez.
1974an bere lehen eleberria argitaratu zuen We are not your slave girls anymore, urte bat geroago Cactus (1975) argitaratu zuen, nazioartean saritua izan dena. Bere lanak hainbat hizkuntzatara itzuli dira, besteak beste, hebreerara, ingelesera, frantsesera, alemanera, italierara eta errusierara.

## Argitalpenak

* We are not your slave girls anymore, 1974
* Cactus (Wild Thorns), الصبار , 1976
* Sunflower, عباد الشمس , 1980
* Memoirs of an Unrealistic Woman, مذكرات امرأة غير واقعية 1986
* El Saha, باب الساحة, 1991
* The Inheritance, الميراث, 1996
* The Picture, The Icon, The Covenent, صورة وأيقونة وعهد قديم, 2002
* Hot Spring, ربيع حار, 2004
* Roots and Branches, أصلٌ وفصل, 2006

## Sariak eta Aitortzak

* 1996an, Alberto Moravia saria.
* 1999an, Qasim-Amin saria, emakumeen literaturan berezitua .
* 2006an, Naguib Mahfouz saria.

## Bibliografia

* (frantsesez) Bio-bibliographie sur le site Samed consacré à la littérature palestinienne
* (ingelesez) Arab World Books

## Kanpo estekak

* Datuak: Q441194
# Otalazt

    Beste esanahi batzuen berri izateko, ikus: «Peio Jorajuria (argipena)»
Peio Jorajuria Otalazt (Donibane Lohizune, Lapurdi, 1979ko irailaren 14a) euskal idazlea da.
2019. urtean Seaskako lehendakari izendatu egin zuten. Kargua bere gain hartu zuen, Paxkal Indori hartu zion lekukoa.

## Biografia

Peio Jorajuriak lehen obra 2012an plazaratu du, Otalazt izengoitiarekin: Jaun Martin eleberria.
2012ko Gazteluma saria eskuratu du.
Luzaz Ikas euskal pedagogia zerbitzuko zuzendariorde egon eta gero Maurice Ravel nazioarteko musika akademiako zuzendaritza hartu du.
Herria astekariko kazetaria izan da denbora luzean.
2019ko irailean Seaskako lehendakari izendatu egin zuten.

## Lanak
### Nobela

* Jaun Martin (2012, Elkar). 2012ko Gazteluma saria.

### Hitzak

* Izate rock taldeko lehen bi disken hitzak idatzi zituen. Bakarrik Diska (2006, MusikHerria/Anorak Records) diskan, Odei Barroso eta Xabi Bizkai-ekin Gure Negu Hotzak (2010, Argi Lur) diskan..

## Seaskako lehendakariak

Hauek izan dira Seaskako lehendakariak 1969an elkartea sortu zenetik:
* 1969-1979: Argitxu Noblia
* 1979-1980: Jean Pierre Seilliez
* 1980-1983: Jean Louis Maitia
* 1983-1985: Mailux Zaldunbide
* 1985-1986: Jean Berria
* 1986-1987: Gexan Alfaro
* 1987-1992: Jean Louis Maitia
* 1992-1997: Philippe Goyetche
* 1997-1999: Marie josée Anetas
* 1999-2000: Itxaro Borda
* 2000-2003: Mixel Etxeberri
* 2003-2004: Filgi Claverie
* 2004-2008: Isabel Charritton
* 2008-2019: Paxkal Indo
* 2019: Peio Jorajuria

## Erreferentziak

* ↑ SL, Naiz.eus. (2019-06-29). «Peio Jorajuria Seaskako lehendakari berria izango da» naiz: (Noiz kontsultatua: 2019-07-01).
* ↑ «Peio Jorajuria izango da Seaskako presidente berria» www.eitb.eus (Noiz kontsultatua: 2019-07-01).
* ↑ Berria. «Indoren lekukoa hartu du Jorajuriak» Berria (Noiz kontsultatua: 2019-07-01).
* ↑ Euskara batua eta Ipar Euskal Herria : 1964-2018. Euskaltzaindia 2019 ISBN 978-84-949787-6-0. PMC 1102636280. (Noiz kontsultatua: 2022-02-05).
* ↑ Erremundegi Beloki, Ekhi. ««Ez gaituzte besteak bezala tratatzen ahal»» Berria (Noiz kontsultatua: 2020-10-29).
* ↑ Torre, Gorka; Petxarroman, Iñaki. (1998-08-27). «Jean Louis Maitia zendu da Kultur eragile bat galdu du Euskal Herriak Urteetan euskararen aldeko borrokalaria izan dena, 55 urtetan hil da ustez bihotzekoak jota.» Euskaldunon Egunkariaren hemeroteka. 1990-2003. (Berria.eus) (Noiz kontsultatua: 2019-11-01).

## Ikus, gainera

* Ipar Euskal Herriko idazleak
* Lapurdiko idazleak

## Kanpo estekak

* Peio Jorajuria Otalazt literaturaren zubitegian
* Datuak: Q12265351
* Multimedia: Peio Jorajuria Otalazt / Q12265351
# Ana Jaka

Ana Jaka Garcia (Andoain, Gipuzkoa, 1973) gipuzkoar kazetari eta idazlea da.

## Ibilbidea

Andoainen (Gipuzkoa) jaio zen 1973an eta Iruñean bizi da.
1996an Kazetaritzan lizentziatu zen Nafarroako Unibertsitatean.
Liburuen promozioan lan egiten du.
Euskalerria irratia eta Berrian kolaboratzaile.

## Lanak
### Eleberria

* Ez zen diruagatik (Elkar, 2014).
* Sole, zer duzu sole (Iruñeko udala).

### Errelatoa

* Sole, zer duzu Sole? (2002, Pamiela).
* Redbullyng (bultzadak) "39 idazle nafar" antologian, 2017 Pamiela.

### Haur literatura

* Marimutila naiz, eta zer? (Elkar, 2016).
** Ixon (2017, Elkar).
** “Marimatrakak” Txakur-hezitzaileak (2017, Revista Irrien lagunak).
** Marimutila naiz, eta zer? (2016, Elkar).
** Loaren inbasio isila (2016, Elkar).

### Poesia

** A ritmo de silencio (Ayuntamiento de Lasarte-Oria, 1990).
** Alambradas (Diputación de Gipuzkoa, 1992).
** Sombras turbias en la ventana (Ayuntamiento de Lasarte-Oria, 1997).
* Mero amor: Línea discontinua (Everest, 2010).
** Mujeres y niñas (Balas trazadoras 2017).

## Sariak eta aintzatespenak

* Lasarteko Udalaren Poesia Saria, 1990.ekoa, "Isiltasun erritmoan".
* Gipuzkoako Foru Aldundiaren 1992ko Poesia Saria, Alambradas filmarekin.
* Lasarteko Udalaren Poesia Saria, Gipuzkoa, 1996: "Sombras turbias en la ventana".
* Letretako Francisco Ynduráin saria idazle gazteentzat, Aoiz, 2007, poesian "Mero amor. Linea etena".
* Iruñeko Udaleko Euskarazko Egile Berrien Literatur Lehiaketako akzesita, 2002, "Sole, zer duzu Sole?" kontakizunarekin. ".

## Erreferentziak

* ↑ Euskal Idazleen Elkartea. Ana Jaka. (Noiz kontsultatua: 2018ko urtarrilaren 8a).
* ↑ «Galtzagorri. Behinola. Iruzkinak» Behinola aldizkaria ISSN 1575-8168. 37.zkia (2018ko ekaina) 56 orr.

## Kanpo estekak

* Elkarrizketa: Bollera' izaera bat da, bizitzeko modu bat Berria, 2023.02.02
* Datuak: Q47122119
# Dragojla Jarnević

Dragojla Jarnević (baita ere Jarnjević idatzita), (Karlovac, 1812ko urtarrilaren 4a - ibidem, 1875eko martxoaren 12a) Kroaziako idazle, poeta, irakasle eta kirolaria izan zen.

## Biografia

Ilirio Mugimenduaren partaidea izan zen. Emakumeen eskubideei buruz idatzi zuen eta horrek ospe handia eman zion. Mendizaletasuna eta eskaladaren aitzindaria izan zen. Bere kirol ekintza ospetsuena Okić (stijena Okića) arkaitzera igotzea izan zen.

## Erreferentziak

* ↑ https://povijest.hr/nadanasnjidan/prva-hrvatska-alpinistica-1812/

## Kanpo estekak

* Francisca de Haan, Krasimira Daskalova & Anna Loutfi: Biographical Dictionary of Women's Movements and Feminisms in Central, Easterna and South Eastern Europe, 19th and 20th centuries Central European University Press, 2006
* Datuak: Q5305007
* Multimedia: Dragojla Jarnević / Q5305007